

**Referat fra styremøtet 25.08.2015**

**Sted:**. Møterommet, Union scene

**Tidspunkt:** 18.00 – 21.00

**Tilstede:** Ragnhild Stivi, Anne Grete Spæren Rørvik, Marius Hagen, Jan-Otto Eek, Monica Finnerud og Emilie Ruud
**Forfall:** Kobal Visvalingam og Firoozeh Jamal Reza

**Møteleder:** Anne Grete Spæren Rørvik

**Referent:** Emilie Ruud

**Livsdialog**

Rytme, puls, balanse – hvordan finner du ro og balanse i hverdagen?

**Referat**

**Sak 32/15** **Godkjenning av innkalling og referat**

Innkalling og referat godkjent.

**Sak 33/15 Orienteringer**

* Vi fikk besøk fra Parminder Kaur fra rådmannen. Kommunen ønsker å samarbeide med DOTL i et prosjekt mot radikalisering i muslimske miljøer i Drammen. De trenger særlig DOTLs hjelp til å få kontakt med de muslimske miljøene i byen, men også til praktisk gjennomføring av prosjektet. Dette innebærer noe ekstra jobb for styret og koordinator. Styret takket ja til å være med på prosjektet.
* DOTLs økonomi v/Ragnhild – medlemskontingent er mottatt fra nesten alle medlemmene. Det er da 198112,70 totalt på kontoen.

**Sak 34/15** **Høstens program. Status v/ Emilie Ruud**

* Professor Hallgeir Elstad ved UiO er bekreftet som innleder til det åpne møtet 15. september.
* Emilie skal lage facebookevent og sende ut invitasjoner til møtet. Skal også høre med DSF om en felles annonse i avisa. Hvis det ikke er aktuelt med en felles annonse vil DOTL ha sin egen. Emilie hører med Ivar Flaten ang. dette.
* Ragnhild og Monica baker til møtet. Ragnhild kjøper i tillegg inn mineralvann.

**Sak 35/15 Drammen kommunes høring - forslag til handlingsplan for mangfold og inkludering.**

Anne Grete har noen kommentarer til høringen. Et eventuelt svar på høringen utformes på AU 08.09.15.

**Sak 36/15 Sorg og omsorg, Drammen og omegn.
Skal ha et arrangement i 2015 - ” døden i et kulturelt/tverrkulturelt perspektiv”.**

DOTL har fått en henvendelse fra Sorg og omsorg, Drammen og omegn. De ønsket innspill til sitt arrangement. Styret er villige til å hjelpe til med en eventuell dialog og bidra med samtalepartnere.

**Sak 37/15** **Søknad om midler til nærliggende kommuner.**

Styret gikk igjennom forslaget til søknad. Emilie fullfører søknaden senere og sender ut til kommunene.

**Sak 5/15 Status Drammen Sacred Festival 2015. Status v/ Monica Finnerud.**

* Monica har gitt fra seg ansvaret for de frivillige til festivalen. Monica Brenna har tatt over.
* DOTL får ti festivalpass og betaler 10 000 for dette.
* Monica forteller at DSF sine styremøter ofte holdes på dagtid. Dette er problematisk og hun har da ikke alltid anledning til å møte. Dette bør endres til neste år.

**Sak 38/15 Eventuelt**

Brosjyrene er sendt til trykk. Firmaet som brukes heter Trykkservice. Styret bestemte seg for å trykke opp 2500 brosjyrer. Dette koster 4950 kroner. Roll-up blir også bestilt. Dette koster 990 kroner.